open-index/open-wikipedia-markdown huggingface dataset:
Saulius Ritter

**Saulius Ritter** (g. 1988 m. rugpjūčio 23 d. Vilniuje) – Lietuvos irkluotojas. Daugkartinis Lietuvos bei dukart Europos čempionas, Rio 2016 m vasaros olimpinių žaidynių sidabro medalio laimėtojas.

## Biografija
Studijuoja Mykolo Romerio universitete viešąjį administravimą. Sportuoja nuo 2002 m. Pirmieji treneriai – Aldona Tamulevičienė ir Vytautas Milius, dabar – Vladislavas Sokolinskis ir Mykolas Masilionis

2012 m. vasaros olimpinėse žaidynėse užėmė 6-ą vietą dviviečių porinių valčių klasės finale.

2016 m. vasaros olimpinėse žaidynėse užėmė 2-ą vietą dviviečių porinių valčių klasės finale.

2021 m. sportininkas paskelbė apie karjeros pabaigą. 2023 m. balandžio 21 d. Lietuvos tautiniame olimpiniame komitete vykusiame Lietuvos olimpiečių asociacijos (LAO) rinkimuose Saulius Ritter išrinktas ir paskelbtas LAO prezidentu.

## Pasiekimai

## Šaltiniai

## Nuorodos
* worldrowing.com puslapis apie sportininką
Donata Karalienė

**Donata Vištartaitė - Karalienė** (g. 1989 m. birželio 11 d. Gubriuose) – Lietuvos irkluotoja. Daugkartinė Lietuvos, vienąkart pasaulio bei 2 kart Europos čempionė, Rio 2016 m. vasaros olimpinių žaidynių bronzos medalio laimėtoja.

## Biografija
Baigė Lietuvos sporto universitete kineziterapiją. Sportuoja nuo 2004 m. Treneriai – Algirdas Arelis ir Nijolė Savickytė.

2012 m. vasaros olimpinėse žaidynėse užėmė 8 vietą moterų vienviečių klasėje.

2013 m. Europos čempionate kartu su Milda Valčiukaite užėmė 1 vietą.

2016 m. olimpiadoje iškovotas bronzos medalis.

2024 m. vasaros olimpinėse žaidynėse Karalienė dalyvavo poroje su Dovile Rimkute. Moterų dviviečių rungties atrankoje duetas finišo liniją kirto paskutinės. Paguodos plaukime lietuvės irklavo dar lėčiau ir olimpiadoje užėmė paskutinę vietą.

## Pasiekimai
2015 m. sausio 31 d. tapo Europos lengvo svorio moterų uždarų patalpų (Indoor Rowing) 2 km irklavimo varžybų nugalėtoja, įveikusi distanciją per 7:02.2.

## Nuorodos
* worldrowing.com puslapis apie sportininkę 

* Oficialus fanų puslapis
Hera Hjartardóttir

**Hera** (tikr. *Hera Hjartardóttir*; g. 1983 m. balandžio 1 d. Reikjavike ) – Islandijos dainininkė, dainų autorė. Ji gimė Islandijos sostinėje Reikjavike, tačiau kartu su tėvais emigravo į Naująją Zelandiją. Ši dainininkė skirsto savo laiką tarp Naujosios Zelandijos ir Europos. Ji dainuoja tiek anglų, tiek gimtąja islandų kalba.

## Diskografija

*Homemade (1999)
*Not So Sweet (2001)
*Not Your Type! (2002)
*Hafið Þennan Dag (2003, islandų kalba)
*Don't Play This (2005)
*Live at AL's (2008)

## Šaltiniai

## Nuorodos

* oficiali svetainė
Evaldas Petrauskas

**Evaldas Petrauskas** (g. 1992 m. kovo 19 d. Šilutėje) – Lietuvos boksininkas, olimpinis medalininkas.

## Biografija
E. Petrausko motina Svetlana, gimusi ir augusi Ivanovo srityje, Rusijoje, ir tėvas Algis, gimęs Šilutės rajono Usėnų seniūnijoje, susipažino, susituokė ir iki Lietuvos nepriklausomybės atgavimo gyveno Rusijoje. 1989 m. ten gimė pirmagimis Arvydas, o į Lietuvą šeima atsikraustė tuoj po Kovo 11-osios Nepriklausomybės atkūrimo akto paskelbimo. Bendrovėje „Šilutės durpės“ Svetlana dirba laborante, Algis – mechaniku vairuotoju.

E. Petrauskas gimė Šilutėje. Mokėsi Traksėdžių pagrindinėje mokykloje.

Sportuoti pradėjo 1999 m. Pirmasis treneris Vincas Murauskas, E.Petrauską dešimt metų treniravęs Šilutės sporto mokykloje (V. Murauskas treniravo ir vyresnįjį Evaldo brolį Arvydą). Vyresnysis brolis, anksti šeimą sukūręs, dėl ekonominių priežasčių emigravo į Airiją. Dėl tų pačių priežasčių emigravo ir Evaldo mergina Dovilė su jų dukrele Guste. Jaunesnysis E. Petrausko brolis Lukas 2008, 2011 ir 2012 metais yra tapęs Lietuvos čempionu savo amžiaus grupėse.
 
Dabartinis treneris – Vladimiras Bajevas, kuris jį Vilniuje treniruoja nuo 2008 m. Evaldui buvo dvylika ar trylika metų, kai jis pelnė Lietuvos, po to Europos bronzos, sidabro ir aukso medalius.
2012 m. užėmė pirmą vietą olimpinės atrankos turnyre ir pateko į 2012 m. vasaros olimpines žaidynes Londone, kur bokso turnyro (svorio kategorija iki 60 kg) ketvirtfinalyje įveikė italą Domenico Valentino (g. 1984 m.) ir užsitikrino medalį.

2025 m. rugsėjo 22 d. sulaikytas dėl narkotinių medžiagų laikymo.

## Apdovanojimai
* „Lietuvininkų viltis“, vardas ir premija įsteigtas Šilutės rajono savivaldybės
* 2012 m. apdovanotas Ordino „Už nuopelnus Lietuvai“ Karininko kryžiumi.

## Šaltiniai
Juozas Bernotas

**Juozas Bernotas** (g. 1989 m. balandžio 23 d.) – Lietuvos olimpinis buriuotojas, kuris specializuojasi burlenčių rungtyse. Pasaulio Raceboard klasės čempionas.

## Biografija
Studijuoja Lietuvos kūno kultūros akademijoje. Sportuoja nuo 1999 m. Pirmasis treneris Rimantas Vilkas, dabartinis - Gintautas Bernotas.

Bernotas pateko į 2012 m. vasaros olimpines žaidynes ir tapo pirmuoju Lietuvos burlentininku olimpiados istorijoje. 2014 m. pasaulio čempionte Bernotas finišavo 23-ias ir iškovojo Lietuvai kelialapį į 2016 m. vasaros olimpines žaidynes. Tų pačių metų gruodį Bernotas laimėjo pasaulio taurės etapą Australijoje ir pateko į 2015 m pasaulio taurės finalinį etapą.

2021 m. tapo pasaulio *Raceboard* klasės čempionu.
### Pasiekimai
*2007 m. Pasaulio jaunimo čempionatas – 11 vieta;
*2009 m. Pasaulio čempionatas – 56 vieta;
*2011 m. Pasaulio čempionatas – 37 vieta;
*2012 m. Pasaulio čempionatas – 34 vieta;
*2012 m. Europos čempionatas – 32 vieta;
*2012 m. Londono Olimpinės Žaidynės  - 12 vieta;
*2014 m. Pasaulio čempionatas – 23 vieta;

## Rezultatai
### RS:X klasė

### iQFoil klasė

## Išnašos

## Nuorodos
*Oficiali svetainė 
* „Žinių radijo“ laidoje Vlada Musvydaitė kalbina Juozą Bernotą
Rokas Milevičius

**Rokas Milevičius** (g. 1986 m. gruodžio 10 d. Kaune) – Lietuvos profesionalus buriuotojas, pirmasis lietuvis dalyvavęs prestižinėse Volvo Ocean Race varžybose. 2014–2015 metais vykusiose varžybose atstovavo olandų vadovaujamai *Team Brunel* komandai.

## Biografija
Studijavo Lietuvos kūno kultūros akademijoje. Sportuoja nuo 1995 m. Pirmasis treneris Raimundas Komskis, dabartinis – Marius Milevičius.

### Pasiekimai
*2015 m. Volvo Ocean Race su jachta *Team Brunel* – 2 vieta;
*2014 m. Lietuvoje išrinktas geriausiu metų buriuotoju;
*2012 m. vasaros Olimpinės žaidynės – 42 vieta;
*2012 m. pasaulio čempionatas – 42 vieta;
*2010 m. Europos čempionatas – 88 vieta;

Daugkartinis Lietuvos čempionas Laser ir Laser Radial klasėje. Pirmasis lietuvis, dalyvavęs Volvo Ocean Race varžybose. 2023 m. buvo Lietuvos jachtos Ambersail II kapitonas 2023 The Ocean Race varžybose.

## Šaltiniai

## Nuorodos
*  Rokas Milevičius // Olympics at Sports-Reference.com 
* Rokas Milevičius // ''World Sailing'' svetainė
Vievio geležinkelio stotis

**Vievio geležinkelio stotis** – geležinkelio stotis Vievio miesto centre, Stoties g. 26, prie geležinkelio linijos Vilnius–Kaunas ir automagistralės . Stotyje stoja keleiviniai traukiniai Vilnius–Kaunas.

## Istorija

Stotis įkurta 1862 m. prie Lentvario–Virbalio geležinkelio. Tai buvo IV klasės geležinkelio stotis, joje garvežiai galėdavo prisipildyti vandens.

1912 m. stotis minima kaip ***Anastasjevskaja*** (). 1923 m. stoties gyvenvietėje surašytas 51 gyventojas.

1975 m. gruodžio 29 d. iš Vilniaus į Kauną išvyko pirmasis elektrinis traukinys – jis iškilmingai sutiktas ir Vievyje. 2003 m. atnaujinti stoties peronai.

## Šaltiniai
Rasa Leleivytė

**Rasa Leleivytė** (g. 1988 m. liepos 22 d. Vilniuje) – Lietuvos dviratininkė, nacionalinė čempionė.

2012 m. Leleivytė buvo išrinkta atstovauti Lietuvai 2012 m. olimpinėse žaidynėse, bet vėliau įkliuvo dėl kraujyje rasto dopingo eritropoetino ir šią vietą prarado. Sportininkei skirta 5040 eurų bauda ir dvejų metų diskvalifikacija, kuri baigėsi 2014 m. liepos 13 d.

Savo debiutinėse 2020 m. vasaros olimpinėse žaidynėse atstovavo Lietuvai moterų masinio starto plento lenktynėse. Nuo nugalėtojos atsilikusi daugiau nei 7 minutes, Leleivytė finišavo 35-oje vietoje.

2024 m. vasaros olimpinėse žaidynėse Leleivytė moterų plento masinio starto varžybose užėmė 20-ą vietą.

## Pasiekimai
* 2005 pasaulio jaunimo čempionatas – 
* 2006 pasaulio jaunimo čempionatas – 
* 2007 Lietuvos čempionatas –  
* 2007 Europos U23 čempionatas – 
* 2008 Europos U23 čempionatas – 
* 2009 Lietuvos čempionatas –  
* 2009 Europos U23 čempionatas – 4 vieta
* 2010 Pasaulio čempionatas – 8 vieta
* 2011 Pasaulio čempionatas – 9 vieta
* 2020 Europos čempionatas – 

## Šaltiniai
Rokas Guščinas

**Rokas Guščinas** (g. 1991 m. sausio 6 d.) – Lietuvos gimnastas. Pirmasis nepriklausomos Lietuvos gimnastas vyras dalyvavęs olimpinėse žaidynėse.

## Biografija
Sportuoja nuo 1997 m. Pirmasis treneris - Rolandas Zakšauskas.

2012 m. vasaros olimpinėse žaidynėse užėmė 17 vietą pratimų ant arklio su rankenomis rungties kvalifikacinėse varžybose, o kitose rungtyse nestartavo.

### Pasiekimai
*2008 m. Europos jaunimo čempionatas - 5 vieta
*2009 m. Europos čempionatas - 31 vieta
*2010 m. Europos čempionatas - 31 vieta
*2010 m. Pasaulio čempionatas - 78 vieta
*2012 m. Olimpinis kvalifikacijos turnyras - 25 vieta
*2012 m. Olimpinės žaidynės (arklys su rankenom) - 17 vieta
*2015 m. Europos čempionatas (daugiakovė) - 14 vieta

## Šaltiniai
Kelanas

**Kelanas** () – miestas vakarinėje Rumunijoje, Hunedoaros apskrityje, 25 km į pietryčius nuo Devos, prie Strėjaus upės (Murešo intakas). Pro miestą eina Simerijos–Krajovos kelias (E79). Juodosios metalurgijos (geležies lydymo, kokso), statybinių medžiagų, mašinų gamybos ir metalo apdirbimo, siuvimo, maisto, medienos apdirbimo pramonė. Kurortas, trykšta karštosios mineralinės versmės.

## Istorija

Vietovė gyvenama nuo senovės. Kelanas rašytiniuose šaltiniuose minimas nuo 1387 m. Miestelio statusas suteiktas 1961 m.

## Šaltiniai
Aleksandr Kazakevič

**Aleksandr Kazakevič** (g. 1986 m. birželio 12 d. Vilniuje) – Lietuvos imtynininkas.

## Biografija
Studijuoja Lietuvos edukologijojs universitete. Sportuoja nuo 1998 m. Pirmasis treneris – Remigijus Gustas, dabartiniai – Grigorijus Kazovskis (iki 2012 m.), Ruslanas Vartanovas, Mindaugas Ežerskis. 2008 m. vasaros olimpinių žaidynių dalyvis. 2012 m. vasaros olimpinių žaidynių graikų−romėnų imtynių bronzos medalio laimėtojas.

## Apdovanojimai

* 2012 m. apdovanotas Ordino „Už nuopelnus Lietuvai“ Karininko kryžiumi.

## Šaltiniai
Edgaras Venckaitis

**Edgaras Venckaitis** (g. 1985 m. gruodžio 12 d. Tauragėje) – Lietuvos imtynininkas, olimpietis.

## Biografija
Sportuoja nuo 1994 m. Pirmasis treneris - Jonas Sabutis, dabartiniai - Grigorijus Kazovskis (iki 2012 m.), Ruslanas Vartanovas, Mindaugas Ežerskis. 2012 m. pasauliniame atrankos į OŽ turnyre Sofijoje užėmė antrą vietą ir pateko į 2012 m. vasaros olimpines žaidynes. Olimpiadoje Venckaitis preliminarioje kovoje įveikė Mohamedą Serirą iš Alžyro, aštuntfinalyje nugalėjo Darkhaną Baykhmetovą iš Kazachstano, bet ketvirtfinalyje pralaimėjo Hyeonwoo Kimui iš Korėjos, o pirmoje paguodos kovoje dėl bronzos medalio nusileido Pedro Isaac Mulens Herrerai iš Kubos ir galutinėje įskaitoje liko 7-as.

2014 m. pasaulio čempionate Venckaitis pelnė bronzos medalį.

## Šaltiniai
Kelerašis

: *Apie miestą Moldavijoje žr. [[Kelerašis (Moldavija)]].*

**Kelerašis** () – miestas pietryčių Rumunijoje, Dunojaus protakos Borčios kairiajame krante, netoli Bulgarijos sienos. Apskrities centras. Upių uostas, geležinkelio stotis. Keliai į Bukareštą, Feteštį, Sloboziją, Silistrą. Vykdoma pramoninė žvejyba. Mašinų gamybos ir metalo apdirbimo tiksliosios mechanikos, elektrotechnikos, chemijos (dirbtinio pluošto, buitinės chemijos), tekstilės (trikotažo ir kojinių), siuvimo, odos ir avalynės, maisto (ypač žuvies perdirbimo), medienos apdirbimo, popieriaus ir celiuliozės, poligrafijos pramonė, statybinių medžiagų gamyba. Veikia archeologijos muziejus.

## Istorija

Kelerašis rašytiniuose šaltiniuose minimas nuo 1593 m. Jis įkurtas kaip poilsio stotis kelyje tarp Valakijos miestų ir Stambulo. 1834 m. tapo apskrities centru.

## Sportas
* Dunărea Călărași futbolo klubas.
* Savivaldybės stadionas, kuris talpina 10 400 žiūrovų.

## Šaltiniai
Kalarka

**Kalarka** () – miestas vakarinėje Kolumbijoje, Kindijaus departamente, Centrinės Kordiljeros vakariniame šlaite, rytinis Armenijos priemiestis. Maisto pramonė (cukranendrių, vaisių ir daržovių perdirbimas). Prekybinis regiono, kuriame auginama kava, cukranendrės, bananai, kukurūzai, laikomos alpakos, centras. Vystomas ekoturizmas (Penjas Blankas uolos, *El Mariposario* drugių vivariumas, botanikos sodas).

## Šaltiniai
Kelimanio kalnai

**Kelimanio kalnai** () – Rytų Karpatų kalnų masyvas šiaurinėje Rumunijoje, Transilvanijos krašte. Aukščiausia vieta – Pietrosu kalnas (2102 m). Masyvas yra vulkaninės kilmės. Trykšta mineralinės versmės (chloridinio, sulfatinio vandens).

Kelimanio kalnuose yra Kačiulatos ir Kelimaneščio kurortai. Vystomas turizmas. Įsteigtas Kelimanio nacionalinis parkas.

## Šaltiniai
Karansebešas

**Karansebešas** () – miestas pietvakarių Rumunijoje, Karašo-Severino apskrityje, 40 km į šiaurės rytus nuo Rešicos, Pietų Karpatų pašlaitėje, prie Timišo upės. Yra oro uostas. Per Karansebešą eina Bukarešto–Timišoaros plentas ir geležinkelis. Medienos apdirbimo, tekstilės ir siuvimo, odos, maisto, statybinių medžiagų pramonė. Yra geležinkelio transporto remonto dirbtuvės, keltuvų gamykla. Karansebešo apylinkėse kasamos rusvosios anglys. Veikia muziejus.

## Istorija

Teritorija buvo gyvenama jau dakų laikais. Romėnų laikais netoliese pastatyta Tibisko () pilis. Karansebešas pradėjo kurtis XII amžiuje. Ženkliai išaugo XIX a. nutiesus geležinkelį.

## Galerija

Image:Biserica "Sf. Gheorghe" municipiul Caransebeș.jpg|Šv. Jurgio bažnyčia
Image:Sinagogă - Caransebes.jpg|Sinagoga
Image:Poștă - municipiul Caransebeș.jpg|Paštas


## Šaltiniai
Murešo apskritis

**Murešo apskritis** () – apskritis vidurio Rumunijoje, Transilvanijos regione. Tai 11-a pagal plotą ir 14-a pagal gyventojų skaičių šalies apskritis. Administracinis centras – Tirgu Murešas.

## Geografija

Šiaurės rytine dalimi driekiasi Karpatų masyvai – Kelimanio ir Gurgiu kalnai. Likusią dalį užima Transilvanijos plynaukštė. Svarbiausios upės – Murešas, Didžioji Tirnava ir Mažoji Tirnava.

## Gyventojai

2011 m. tautinė sudėtis:
* rumunai – 53,26 %
* vengrai – 39,3 %
* romai – 6,96 %
* vokiečiai – 0,35 %
* kiti – 0,12 %

## Administracinis suskirstymas

Apskritis suskirstyta į 4 savivaldybes, 7 miestelius ir 91 bendruomenes.

* Miestai (savivaldybės):
** Reginas
** Sigišoara
** Tirgu Murešas
** Tirnevenis

* Miesteliai:
** Jernutas
** Ludušas
** Mierkuria Niražulujus
** Sindžordžu de Pedurė
** Sermašu
** Sovata
** Ungenis


Image:Sighişoara (Schäßburg, Segesvár) - old building1.JPG|Sigišoaros senamiestis
Image:Saulita Mures RO.jpg|Apskrities kraštovaizdis
File:RO MS Miercurea Nirajului Santandrei wooden church 26.jpg|Mierkuria Niražulujaus medinė bažnyčia
Vai, ko nusižvengei

**„Vai, ko nusižvengei“** – daina, sukurta pagal Adomo Kerevičiaus (1908–1977) eilėraštį „Žirgeliui“.

Eilėraštis išspausdintas 1933 m. spalio mėn. vaikų žurnale „Žvaigždutė“, pasirašytas *Ad. Keraičio* slapyvardžiu. Po maždaug penketo metų pagal jį sukurta daina tapo populiariausia iš skirtų Vilniaus perėmimui iš Lenkijos propaguoti. Kaip tautosakos kūrinys, ji gerokai pasikeitė, yra keletas jos variantų.

## Šaltiniai
Arabija (Romos provincija)

**Arabija** arba **Petros Arabija**, buvo Romos provincija. Ji maždaug atitiko dabartinės Jordanijos vakarinę dalį, taip pat apėmė dab. Sirijos pietinę dalį, Izraelio pietinę dalį bei Sinajaus pusiasalį (dab. Egiptas). Provincija kontroliavo istorinius Edomo, Moabo, Dekapolio regionus.

Nuo IV a. buvo Bizantijos imperijos provincija, bet užėmė mažesnes sritis. Likusioji dalis buvo vadinama **Trečiaja Palestina**. 

## Raida

Prieš užimant romėnams, šiose žemėse egzistavo Nabatėjų karalystė. Jos kontroliuojamas žemes romėnai vadino Petros Arabija ir laikė viena iš trijų Arabijos dalių (kitos dvi buvo Dykumų Arabija ir Laimingoji Arabija). Provincijos inkorporavimas buvo sąlyginai ramus ir mažai minimas istoriniuose šaltiniuose. Įkuriant provinciją, be nabatėjų sričių į ją įjungtos ir pietinės Sirijos provincijos sritys (didžioji dalis Dekapolio).

Iš karto po provincijos prijungimo, Arabijoje atnaujintas svarbus prekybinis Karalių kelias, kuris nuo tada žinomas kaip Naujasis Trajano kelias. Jis jungė svarbiausius provincijos miestus nuo Akabos iki Bostros. Provincijos sostine tapo svarbiausias nabatėjų miestas Petra. Nepaisant to, kad iki Romos užkariavimo regionas buvo silpnai helenizuotas, jame labai sparčiai plito graikų kalba ir kultūra. Manoma, kad vietos etninės grupės (nabatėjai) sparčiai asimiliavosi ir nunyko.

Romėnams provincija buvo strategiškai svarbi dėl priėjimo prie Raudonosios jūros ir prie Smilkalų kelio, kuris vedė į Laimingąją Arabiją.

260–273 m. provinciją kontroliavo nuo Romos atskilusi Palmyros imperija. 

Po III a. pabaigos Diokletiano administracinių reformų Arabijos provincija padalinta į dvi dalis dalis. Pietinė dalis su sostine Petra pavadinta Trečiaja Palestina (), o šiaurinė dalis su sostine Bostra toliau vadinosi Arabija. Jos abi priklausė Rytų diecezijai.

Ši, mažesnė Arabijos provincija, Rytų Romos imperijos sudėtyje išbuvo iki 634 m., kuomet Rašidunų karvedys Khalid ibn al-Walid nukariavo Bostrą ir paveržė provinciją. Ji prijungta prie Kalifato.
Rytų diecezija

**Rytų diecezija** () – Senovės Romos administracinis vienetas (diecezija) dabartinės Sirijos, Libano, Izraelio, Jordanijos, pietrytinės Turkijos teritorijose.

Diecezija buvo įkurta III a. pabaigos -IV a. pradžios reformų metu, ir tapo viena iš 15 imperijos diecezijų. IV a. viduryje įsteigus dar stambesnius teritorinius vienetus - pretorines prefektūras, ji priskirta Rytų prefektūrai. 

Iš pradžių diecezijai priklausė 11 provincijų: Izaurija, Kilikija, Kipras, Eufrato provincija, Mesopotamija, Osroena, Siria, Finikija, Palestina I, Palestina II ir Arabija.

Vėliau, per IV a. smulkinant kai kurias provincijas, atsirado naujos: Kilikija II, Syria Salutaris, Libano Finikija, Palaestina Salutaris. Tokiu būdu, provincijų skaičius išaugo iki 15. Šis padalinimas su nedideliais pakitimais išsilaikė iki VII a. 

638 m., kuomet Rašidunų kalifatas nukariavo nemažą dalį diecezijos teritorijų, ji buvo oficialiai panaikinta.
Niamco apskritis

**Niamco apskritis** () – apskritis šiaurės rytų Rumunijoje, Moldavijos regione. Tai 18-a pagal plotą ir 15-a pagal gyventojų skaičių šalies apskritis. Administracinis centras – Piatra Niamcas.

## Geografija

Vakarinę apskrities dalį užima Rytų Karpatų kalnai (Čiahleu masyvas), su vaizdingais slėniais ir tarpekliais (Bikazo tarpeklis). Rytuose paviršius leidžiasi į Moldavijos aukštumą. Svarbiausios upės – Siretas, Bistrica, Moldova. Kalnuose sudarytas didelis Bikazo tvenkinys.

## Gyventojai

2011 m. tautinė sudėtis:
* rumunai – 98,66 %
* romai – 1,08 %
* lipovanai – 0,07 %
* vengrai – 0,05 %

## Administracinis suskirstymas

Apskritis suskirstyta į 2 savivaldybes, 3 miestelius ir 78 bendruomenes.

* Miestai (savivaldybės):
** Piatra Niamcas
** Romanas

* Miesteliai:
** Bikazas
** Roznovas
** Tirgu Niamcas


Image:AgapiaNoua.JPG|Agapijos vienuolynas
Image:Neamt Citadel 2009 September 22 5.JPG|Niamco tvirtovė
File:Bicaz Lake and Dam.jpg|Bikazo tvenkinys
Olto apskritis

**Olto apskritis** () – apskritis pietų Rumunijoje, Oltenijos ir Muntenijos regionuose. Tai 22-a pagal plotą ir 19-a pagal gyventojų skaičių šalies apskritis. Administracinis centras – Slatina.

## Geografija

Visa apskritis yra lygioje Valakijos žemumoje, išraižytoje upių slėnių (Oltas, Oltecas, Vedeja). Pietine riba teka Dunojus.

## Gyventojai

2011 m. tautinė sudėtis:
* rumunai – 98,06 %
* romai ir kt. – 1,86 %

## Administracinis suskirstymas

Apskritis suskirstyta į 2 savivaldybes, 6 miestelius ir 104 bendruomenes.

* Miestai (savivaldybės):
** Slatina
** Karakalis

* Miesteliai:
** Balšas
** Korabija
** Dregenešti Oltas
** Piatra Oltas
** Potkoava
** Skorničeštis


Image:RO OT Slatina St Nic church 1.jpg|Slatinos cerkvė
Image:RO OT Vitomiresti 10.jpg|Vitomireščio koplyčia
File:RO OT DN64 Osica de Sus.jpg|Kelias DN-64 Karakalis–Rimniku Vilča
Prahovos apskritis

**Prahovos apskritis** () – apskritis vidurio Rumunijoje, Muntenijos regione. Tai 33-a pagal plotą ir 2-a pagal gyventojų skaičių šalies apskritis. Administracinis centras – Ploještis.

## Geografija

Šiaurėje teritorija siekia Rytų Karpatų pietinį pakraštį – Kurburės Karpatus (Čiukašo, Baju masyvus), bei Pietų Karpatų rytinį pakraštį – Bučedžio kalnus. Šias dvi kalnų grandines skiria Prahovos slėnis. Pietuose paviršius palaipsniui leidžiasi į Valakijos žemumą. Pagrindinė upė – Prahova.

## Gyventojai

2011 m. tautinė sudėtis:
* rumunai – 97,74 %
* romai ir kt. – 2,26 %

## Administracinis suskirstymas

Apskritis suskirstyta į 2 savivaldybes, 12 miestelių ir 90 bendruomenių.

* Miestai (savivaldybės):
** Kimpina
** Ploještis

* Miesteliai:
** Azuga
** Beikojus
** Boldeštis-Skejenis
** Briaza
** Buštenis
** Komarnikas
** Mizilis
** Plopenis
** Sinaja
** Slenikas
** Urlacis
** Velenij de Muntė


Image:Ciucas stanca1.jpg|Čiukašo kalnai
Image:Bcg 083 franz josef.jpg|Buštenis Prahovos slėnyje 
File:Castelul Peles Sinaia.jpg|Pelešo pilis, Sinaja
Satu Marės apskritis

**Satu Marės apskritis** () – apskritis šiaurės vakarų Rumunijoje, Maramurešo ir Krišanos regionuose. Tai 36-a pagal plotą ir 31-a pagal gyventojų skaičių šalies apskritis. Administracinis centras – Satu Marė.

## Geografija

Šiauriniu pakraščiu driekiasi Rytų Karpatams priklausantis masyvas – Oašo kalnai. Centrinė dalis kalvota, o vakarus užima Panonijos lyguma. Pagrindinės upės: Somešas, Turas, Krasna.

## Gyventojai
Remiantis 2021 m. gyventojų surašymo duomenimis, Satu Marės apskrities populiacijos dydis 330 668 gyventojai, o gyventojų tankumas – 74,8 žm/km².

2011 m. tautinė sudėtis:
* rumunai – 59 %
* vengrai – 35 %
* romai – 3,5 %
* vokiečiai – 1,7 %
* rusinai, ukrainiečiai, slovakai ir kt. – 0,8 %

## Administracinis suskirstymas

Apskritis suskirstyta į 2 savivaldybes, 4 miestelius ir 59 bendruomenes.

* Miestai (savivaldybės):
** Satu Marė
** Karėjus

* Miesteliai:
** Ardudas
** Livada
** Negrešti Oašas
** Tešnadas


Image:Érdmindszent, földút.JPG|Ady Endrės kaimas
Image:Biserica de lemn din Corund.jpg|Korundo medinė bažnyčia
File:Pasul Huta1.jpg|Hutos perėja


## Šaltiniai
Santiago Cesanelli

**Santjagas Rodolfas Kesanelis** (*Santiago Rodolfo Cesanelli*; g. 1990 m. vasario 1 d.) – buvęs Argentinos futbolininkas, puolėjas.

## Karjera
Karjerą pradėjo 2005 m., gimtojo Rosarijo miesto klubo „Rosario Central“ jaunimo komandose. Ten žaidė itin rezultatyviai, todėl vėliau perėjo į pajėgesnį Rosarijo klubą „Club Atlético Newell's Old Boys“, tačiau į jo pagrindinę sudėtį nepateko. 2010 m. su klubu sutartį nutraukė ir išvyko į Europą. Ten nesėkmingai bandė sudaryti kontraktus su Kipro ir Vokietijos klubais. 2012 m. tapo „Šiaulių“ klubo puolėju.

## Išnašos

## Nuorodos
*
Jani Urdinov

**Janis Urdinovas** (*Јани Урдинов*; g. 1991 m. kovo 28 d.) – Makedonijos futbolininkas, krašto gynėjas.

## Karjera
Gimė makedonų šeimoje Belgijoje, treniravosi Belgijos ir Nyderlandų futbolo klubų jaunimo ugdymo sistemose.

Buvo įtrauktas į „Roda JC“ klubo pagrindinę komandą, bet praktiškai nežaidė.

2011 m. išvyko į Makedoniją, o 2012 m. pradžioje persikėlė į Lietuvą, atstovavo Panevėžio „Ekranui“.

## Rinktinės

Janis Urdinovas žaidė Makedonijos U-21 rinktinėje.

2012 m. debiutavo nacionalinėje rinktinėje, draugiškose varžybose prieš Portugaliją.

## Šaltiniai

## Nuorodos
* Transfermarkt
Transliteracija

**Transliteracija** – teksto, užrašyto viena rašto sistema, perrašymas, naudojant kitą rašto sistemą. Pavyzdžiui, kirilicos raidė „Я“ gali būti užrašoma su lotyniška abėcėle kaip „ja“, su japoniška katakanos abėcėle kaip „ヤ“, o su korėjietiška hangul abėcėle kaip „ㅑ“. Priklausomai nuo transliteruojamų rašto sistemų, tas pats vieno rašto ženklas gali turėti kelis kito rašto ženklų atitikmenis.

Transliteracijoje didžiausias dėmesys teikiamas vieno rašto perrašymui kitu raštu, nebūtinai siekiant kuo tiksliau atspindėti rašto ženklų ar jų junginių skambesį. Į pastarąjį aspektą daugiau gilinamasi transkripcijos metu. Nepaisant to, priklausomai nuo transliteracijos pobūdžio, joje taip pat gali būti atsižvelgiama ir į fonetines kalbų ypatybes.

Transliteracija naudojama siekiant padaryti tekstą perskaitomą tiems, kas nesupranta originalaus jo užrašymo. Ji pasitelkiama žodynuose, užsienio kalbų vadovėliuose, turistų lankomose vietose esančiuose užrašuose ir kitur. Kai kuriose šalyse transliteracija paplitusi daugiau nei kitose. Pavyzdžiui, vietovių pavadinimai Japonijoje, Kinijoje, Pietų Korėjoje, Bulgarijoje, dalyje Arabų šalių neretai užrašomi ne tik vietine rašto sistema, bet ir lotyniška abėcėle.

## Taip pat skaitykite
* Romanizacija
* Pinyin
* Romadži

## Šaltiniai
Viena sąskaita

**„Viena sąskaita“** – finansinio tarpininkavimo paslaugas teikianti įmonė, veiklą pradėjusi 2005 m. Bendrovei priklauso periodinių mokėjimų sistema „Viena sąskaita“. 

Atsiskaitymų sistemos „Vienos sąskaita“ klientai vienu pavedimu moka už įvairias komunalines, ryšio, draudimo ir kitas paslaugas bei vaikų darželius, būrelius ir t. t. Sistema „Viena sąskaita“ surenka daug vienam būsto savininkui siunčiamų sąskaitų ir visas jas pateikia vienoje elektroninėje arba popierinėje formoje. Todėl apmokėdamas įvairias paslaugas gyventojas sistemoje „Viena sąskaita“ daro tik vieną pavedimą, o sistema įmokas automatiškai paskirsto atitinkamoms paslaugų įmonėms.

## Saugumas
„Viena sąskaita” yra registruota asmens duomenų valdytoja ir tvarko paslauga besinaudojančiųjų asmenų duomenis bei užtikrina tų duomenų saugumą vadovaujantis LR Asmens duomenų teisinės apsaugos įstatymo reikalavimais.

Lietuvos banko valdyba „Vienai sąskaitai“ išdavė mokėjimo įstaigos licenciją, kuri patvirtina, kad bendrovė gali rinkti gyventojų įmokas už kitų bendrovių suteiktas paslaugas. Licencijos reikalavimas užtikrina nuolatinę Lietuvos banko priežiūrą ir garantuoja, kad gyventojų lėšos yra surenkamos į specialios paskirties banko sąskaitą. Iš jos per 24 val. įmokos pervedamos bendrovėms, kurių paslaugomis naudojasi vartotojai.

Lietuvos bankas, suteikdamas mokėjimo įstaigos licenciją, nustato mokėjimo įstaigos veiklos riziką ribojančius normatyvus, jų dydžius, skaičiavimo metodiką ir kitus reikalavimus dėl veiklos rizikos ribojimo. Bendrovei „Viena sąskaita“ suteikta mokėjimo įstaigos licencija leidžia veikti ir Europos Sąjungos šalyse.

## Indeksas
„Vienos sąskaitos“ indeksas sudaromas naudojantis per kelerius metus sukaupta įmonės duomenų baze. „Viena sąskaita“ kone vieninteliai šalyje turi galimybę matyti, kiek namų ūkiai skiria lėšų komunaliniams mokesčiams. Šie susisteminti duomenys gali padėti įvairiais aspektais palyginti savo
komunalines išlaidas su šalies, apylinkės vidurkiais. Komunalinių išlaidų indekso statistika sudaroma skaičiuojant mokesčius už šildymą, elektrą, vandenį, dujas, internetą, mobilųjį ryšį, mokamą televiziją, namo administravimą ir šiukšlių išvežimą. Indeksas leidžiamas už kiekvieną sezoną ir platinamas žiniasklaidos priemonėse.

## Išmaniems įrenginiams
2013 metų pabaigoje įmonė pristatė programėlę, skirtą „Android“ operacinę sistemą turintiems išmaniesiems įrenginiams. Programėlę atsisiųsti galima čia. 

Taip pat įmonė kartu su UAB „Edukacinės sistemos“ pristatė žaidimą vaikams „Pažink pinigus“. Žaidimą galima parsisiųsti ir žaisti išmaniaisiais įrenginiais bei kompiuteryje.

## Šaltiniai
Pievų gėlės

**Pievų gėlės** arba **laukų [[gėlė]]s** – natūralioje aplinkoje (pievose, paupiuose, pamiškėse) augantys augalai, turintys dekoratyvių savybių ir tinkantys puokštėms. Daugelis pievų gėlių nėra tokios ryškiaspalvės kaip dekoratyvinės gėlės, todėl puokštės retai sudaromos iš vienos rūšies gėlių, tačiau iš keleto laukinių augalų rūšių galima sudaryti spalvingas kompozicijas. Į laukinių gėlių puokštes tinka dėti ne tik spalvingais žiedais pasižyminčius augalus, tačiau ir, pavyzdžiui, miglinius augalus.

Pievų gėlių puokštės komerciškai gaminamos retai, nes daugelis laukinių augalų nužydi gan greitai, palyginus su dekoratyviniais augalais. Jos dažniau naudojamos liaudies tradicijose, interjero puošyboje.

Lietuvoje vasarą augantys dekoratyvūs laukiniai augalai: paprastoji baltagalvė, bajorė, rugiagėlė, aguona (labai trumpalaikė), paprastoji raudoklė, gegužraibė, gegūnė, bobramunis, vienmetė šiušelė, tikrasis lipikas, gausialapis lubinas, geltonasis vilkdalgis, vaistinis godas, vingiorykštė, naktižiedė, vaisgina, ežeinis ir kt.


Image:San Carlos wildflowers, 2010.jpg|Laukinės gėlės Arizonoje
Image:Ivan Kulikov Wildflowers 1913 (detail).jpg|Merginos su laukinių gėlių puokštėmis. I. Kulikovo paveikslas
File:1872 Thoma Feldblumenstrauss anagoria.JPG|Laukinių gėlių puokštė. XIX a. piešinys
Selažo apskritis

**Selažo apskritis** () – apskritis šiaurės vakarų Rumunijoje, Transilvanijos ir Krišanos regionuose. Tai 38-a pagal plotą ir 41-a pagal gyventojų skaičių šalies apskritis. Administracinis centras – Zaleu.

## Geografija

Rytinę dalį užima Apusenio kalnų masyvai, likusioje dalyje būdingi kalvoti, miškingi kraštovaizdžiai. Svarbiausios upės – Somešas, Krasna, Almašas, Agridžas, Barkeu.

## Gyventojai

2011 m. tautinė sudėtis:
* rumunai – 71,6 %
* vengrai – 23,2 %
* romai – 4,2 %
* slovakai – 0,5 %

## Administracinis suskirstymas

Apskritis suskirstyta į 1 savivaldybę, 3 miestelius ir 57 bendruomenes.

* Miestai (savivaldybės):
** Zaleu

* Miesteliai:
** Čehu Silvaniėjus
** Žibou
** Šimleu Silvaniėjus


Image:Biserica din Bic.JPG|Stinos medinė bažnyčia
Image:Porta Praetoria at castra Porolissum, Romania - view from inside.jpg|Porolisumo pilis
File:RO SJ Pria 27.jpg|Kalnų kraštovaizdžiai
Sibiu apskritis

**Sibiu apskritis** () – apskritis vidurio Rumunijoje, Transilvanijos regione. Tai 24-a pagal plotą ir 25-a pagal gyventojų skaičių šalies apskritis. Administracinis centras – Sibiu.

## Geografija

Didesnioji dalis teritorijos yra Transilvanijos plynaukštėje. Pietiniu pakraščiu driekiasi Fegerašo, Lotru ir Čindrelio masyvai. Svarbiausios upės – Oltas, Tirnava, Čibinas.

## Gyventojai

2011 m. tautinė sudėtis:
* rumunai – 90,6 %
* romai – 4,1 %
* vengrai – 3,6 %
* vokiečiai – 1,6 %

## Administracinis suskirstymas

Apskritis suskirstyta į 2 savivaldybes, 9 miestelius ir 53 bendruomenes.

* Miestai (savivaldybės):
** Sibiu
** Mediašas

* Miesteliai:
** Agnita
** Avrigas
** Čišendijė
** Kopša Mikė
** Dumbrevenis
** Mierkuria Sibiulujus
** Okna Sibiulujus
** Selištė
** Telmačiu


Image:Biertan church with protecting walls.jpg|Transilvanijos įtvirtintos bažnyčios: Biertanas
Image:Carta dec2004 046.jpg|Kircos abatija
File:Harbachfluss 01.jpg|Hirtibačiu upė
Agnita

**Agnita** (, ) – miestas vidurio Rumunijoje, Transilvanijoje, Sibiu apskrityje, 60 km į šiaurės rytus nuo Sibiu, prie Hirtibačiu upės. Pro miestą eina Mediašo–Fegerašo kelias. Netoli Agnitos yra Rumunijos geografinis centras. Tekstilės ir odos pramonės centras. Mieste yra įtvirtinta saksų Šv. Marijos bažnyčia.

## Istorija

Gyvenvietė rašytiniuose šaltiniuose minima nuo 1280 m. kaip *Sancta Agatha*. 1376 m. miestui suteikta teisė rengti turgų. Rumuniškas miesto pavadinimas kilo nuo Šv. Agnesos, tuo tarpu vengrai miestą vadina Šv. Agotos garbei.
Sučavos apskritis

**Sučavos apskritis** () – apskritis šiaurės Rumunijoje, daugiausia Bukovinos regione (nedidelė dalis Transilvanijoje). Tai 2-a pagal plotą ir 8-a pagal gyventojų skaičių šalies apskritis. Administracinis centras – Sučava.

## Geografija

Vakarinę apskrities pusę užima Rytų Karpatų masyvai: Rodnos, Rareu, Džumaleu kalnai. Rytuose paviršius palaipsniui leidžiasi į Sireto slėnį. Svarbiausios upės: Siretas, Moldova, Sučava, Bistrica.

## Gyventojai

2011 m. tautinė sudėtis:
* rumunai – 96,3 %
* romai – 1,3 %
* ukrainiečiai – 1,2 %
* lipovanai – 0,4 %
* vokiečiai – 0,3 %
* lenkai, slovakai ir kt. – 0,5 %

## Administracinis suskirstymas

Apskritis suskirstyta į 5 savivaldybes, 11 miestelių ir 98 bendruomenes.

* Miestai (savivaldybės):
** Sučava
** Kimpulung Moldoveneskas
** Feltičenis
** Redeucis
** Vatra Dornėjus

* Miesteliai:
** Broštenis
** Kažvana
** Dolhaska
** Frasinas
** Gura Humorulujus
** Litenis
** Milišeucis
** Salča
** Siretas
** Solka
** Vikovu de Susas


Image:Ihopulele EOS 30D0210 Sucevita.jpg|Sučevicos vienuolynas (Šiaurės Moldavijos dekoruotos bažnyčios)
Image:Straja.JPG|Kalnuotosios dalies kraštovaizdis
File:Catedrala din Rădăuţi1.jpg|Redeucio katedra
Liudvikas XII

**Liudvikas XII** (; 1462 m. birželio 27 d. Blua – 1515 m. sausio 1 d.) – Prancūzijos karalius nuo 1498 m. iki mirties 1515 m. 

## Biografija

Kilęs iš Valua dinastijos Orleano šakos. Gimė Orleano hercogo Karolio šeimoje Blua pilyje. 

## Valdymas

Kadangi visi keturi Prancūzijos karaliaus Karolio VIII vaikai anksti mirė, Liudvikas, remdamasis Salijų tiesa ir būdamas Karolio V proanūkis, tapo sosto įpėdiniu. 1476 m. rugsėjo 8 d. dėl politinių priežasčių susituokė su Liudviko XI antrąja dukterimi Joana de Valois. Jaunystėje dalyvavo nesėkmingame feodalų maište prieš Karolį VIII. Po sukilimo trejus metus kalintas, kol 1491 m. prisijungė prie Karolio VIII kariuomenės, žygiavusios į Italiją. Siekdamas išlaikyti Bretanę, 1499 m. popiežiui Aleksandrui VI leidus, išsiskyrė su  Joan de Valois ir susituokė su Karolio VIII našle Ona Bretaniete. Tapęs Prancūzijos karaliumi sušaukė notablių susirinkimą, kuris parengė teismo proceso taisykles. Viso valdymo metu ypač aktyviai, tačiau nesėkmingai kariavo Italijoje. Prancūzijoje sumažino mokesčius, reformavo valstybės administraciją. Dėl šių priežasčių buvo populiarus Prancūzijoje, vadintas „Tautos tėvu“. Liudvikas XII mirė neturėdamas sūnų, todėl sostą paveldėjo jo sūnėnas Pranciškus I.

## Šeima ir vaikai

* 1-ji žmona: (nuo 1476) **[[Joana de Valois]]** (1464–1505), Prancūzijos princesė, karaliaus Liudviko XI ir Šarlotės Savojietės duktė. Santuoka buvo anuliuota.

* 2-ji žmona: (nuo 1499) **Ana Bretonė** (1477–1514),Bretanės hercogo Pranciškaus II ir Margaritos de Fua. Turėjo dvi dukteris ir dar keletą vaikų, kurie mirė kūdikystėje:
*# Klaudija Prancūzė (1499–1524), Berio ir Bretanės hercogė; vyras (nuo 1514) Anguleno grafas, po to Prancūzijos karalius Pranciškus I.
*# Rene Prancūzė (1510–1575), Šartro hercogė, Italijoe žinoma *Renatos Prancūzės* vardu; vyras (nuo 1528) Feraros , Modenos ir Radžio hercogas Erkole II d'Este (1508–1559).

* 3-ij žmona: (nuo 1514) **Marija Tiudor** (1496–1533), Anglijos princesė, karaliaus Henriko VII ir Elžbietos Jork duktė.
## Galerija

## Šaltiniai

## Nuorodos

|-

|-
Teleormano apskritis

**Teleormano apskritis** () – apskritis pietų Rumunijoje, Muntenijos regione. Tai 19-a pagal plotą ir 24-a pagal gyventojų skaičių šalies apskritis. Administracinis centras – Aleksandrija.

## Geografija

Visa teritorija yra Valakijos žemumoje, kuri pietuose palaipsniui leidžiasi į Dunojaus slėnį. Be Dunojaus, svarbiausios apskrities upės yra Oltas, Vedeja ir jos intakas Teleormanas.

## Gyventojai

2011 m. tautinė sudėtis:
* rumunai – 96,76 %
* romai – 3,18 %

## Administracinis suskirstymas

Apskritis suskirstyta į 3 savivaldybes, 2 miestelius ir 93 bendruomenes.

* Miestai (savivaldybės):
** Aleksandrija
** Rošiori de Vedė
** Turnu Megurelė

* Miesteliai:
** Videlė
** Zimniča


Image:Merisani TL.bislemn.NE.jpg|Merišanio medinė bažnyčia

File:Primaria peret.jpg|Pereto savivalda
Japonijos finansų ministerija

**Japonijos finansų ministerija** () – Japonijos vykdomosios valdžios institucija, atsakinga už finansų politikos įgyvendinimą. Tai viena svarbiausių Japonijos ministerijų, pagarsėjusi griežta darbuotojų atranka ir itin aukšto lygio personalu. Įsteigta 1869 metais. Dabartinė būstinė įsikūrusi Tokijo Čijodos seniūnijoje.

## Istorija
Pirmoji Užsienio reikalų ministerija buvo įkurta iš karto po Meidži revoliucijos, 1869 metais, tačiau panašią funkciją atliekančios institucijos istorija siekia dar VI a. Nuo įkūrimo Finansų ministerijos struktūra mažai keitėsi, didelių reformų nebuvo įvykdyta ir po Antro pasaulinio karo.

Ministerija vaidino svarbų vaidmenį sparčiame Japonijos ekonominiame vystymesi pokariniais dešimtmečiais. Pagrindinės jos funkcijos buvo infliacijos kontrolė, investicijų reguliavimas, bankų sistemos administravimas. Paskutiniais XX a. dešimtmečiais ministerija inicijavo pridėtinės vertės mokesčio įvedimą, kas buvo padaryta 1989 m. Vėliau pasisakė už jo didinimą nuo 3% iki 5%, siekiant užtikrinti didesnes įplaukas į biudžetą ir išlaikyti dėl senstančios visuomenės besiplečiančią socialinės apsaugos sistemą. Nors politiškai labai nepopuliarus, šis pasiūlymas buvo įgyvendintas 1998 metais.

2000 m. ministerija prarado bankų priežiūros funkciją, kuri buvo perleista naujai įkurtai Finansinių paslaugų agentūrai, o monetarinės politikos vykdymas atiteko Japonijos bankui. Po 2001 m. administracinės reformos ministerijos pavadinimas buvo pakeistas iš ilgą istoriją turėjusio 大蔵省 (*Ōkura-shō*; pažodžiui: „Iždo ministerija“) į dabartinį 財務省 (*Zaimu-shō*; pažodžiui: „Finansinių reikalų ministerija“).

## Struktūra

Ministeriją sudaro:

* Sekretoriatas
* Biudžeto biuras
* Mokesčių biuras
* Muitų ir tarifų biuras
* Finansų biuras
* Tarptautinių reikalų biuras
* Valstybinė mokesčių agentūra

## Šaltiniai

## Susiję straipsniai
* Japonijos ministerijos
* Japonijos ekonomika

## Nuorodos
* Oficialus ministerijos puslapis
Bridžportas (Konektikutas)

**Bridžportas** () – miestas JAV, pietvakarinėje Konektikuto dalyje. 144 tūkst. gyventojų (2010 m. duomenys), pagal šį rodiklį jis didžiausias valstijoje ir penktas Naujojoje Anglijoje (po Bostono, Vusterio, Providenso ir Springfildo).

## Istorija

Pirmoji anglų gyvenvietė įkurta apie 1639–1665 m. ant vakarinio Pekvonoko upės žiočių kranto ir pavadinta pagal upę. Daugumai gyventojų įsikūrus labiau į vakarus, apie 1701 m. teritoriją pradėta oficialiai vadinti **Stratfildo** vardu, tikėtina dėl to, kad gyvenvietė buvo įsikūrusi tarp Stratfordo ir Ferfildo miestelių. Amerikos revoliucijos metu Bridžportas buvo jūrų plėšikų (kaperių) centras. Apjungus šalimais buvusius miestelius, 1836 m. Bridžportui suteiktas miesto statusas. Buvo vystoma žvejyba (banginių medžioklė), žemės ūkis, laivų statybos pramonė. 1840 m. nutiesus geležinkelį, sparčiai išaugo ekonomika.

Pirmojo pasaulinio karo metu išaugo darbo jėgos poreikis, tad kilo daug streikų, kurių dėka pradėta industrializacija. XX a. 4-ajame dešimtmetyje mieste veikė daugiau kaip 500 gamyklų, čia gyventi atsikėlė daug imigrantų iš Europos, ekonomiką dar labiau paspartino prasidėjęs Antrasis pasaulinis karas. Vėliau Bridžportas kaip ir dauguma kitų šalies pramoninių miestų patyrė deindustrializacijos pasekmes, smuko ekonomika, didžioji dalis gamyklų buvo uždarytos, dauguma naujų projektų greitai bankrutuodavo.

## Geografija
Bridžportas išsidėstęs pietvakarinėje Konektikuto dalyje, palei Long Ailando sąsiaurio pakrantę, prie Pekvonoko upės žiočių.

## Žymūs žmonės
* P. T. Barnum (1810–1891) – amerikiečių verslininkas, cirko direktorius, miesto meras.

## Šaltiniai
Chyler Leigh

**Chyler Leigh West** (g. 1982 m. balandžio 10 d.) – JAV aktorė, dainininkė ir modelis. Išgarsėjo suvaidinusi Lexie Grey ABC seriale „Grei anatomija“, taip pat atliko vaidmenį ir Lietuvos kino teatruose rodytame filme „Kitoks parodijų filmas“ (). Žymesni vaidmenys: Alexandra "Alex" Danvers („Supergirl“, 20015-dabar).

## Biografija

Leigh gimė Šarlotėje, Šiaurės Karolinoje, tačiau nuo dvylikos metų, po tėvų skyrybų su mama ir broliu persikėlė į Majamį, kur mama ištekėjo dar kartą.

Nuo aštuntos klasės Leigh pradėjo modelio karjerą, pasirodė kelete vietinės televizijos reklamų, vedė laidą jaunimui „Hall Pass“. 1999 metais Leigh kartu su mama persikėlė į Los Andželą, kur ji pradėjo savo kaip aktorės veiklą. Būdama šešiolikos Leigh susipažino su savo būsimu vyru, taip pat aktoriumi, Nathan West, kuomet jie abu bandė gauti vaidmenį tame pačiame seriale. Netrukus pora nusprendė apsigyventi kartu ir Leigh persikėlė gyventi pas West'ą. Maždaug tuo metu jie ir pradėjo eksperimentuoti su narkotikais, kas netruko virsti priklausomybe. Tokį gyvenimo būdą pastebėjo ir kiti. 2001 metais serialo režisierius kreipėsi į Leigh, nes nuo narkotikų ir prastos mitybos ji ėmė atrodyti serganti ir neįprastai liesa. Išsikapstyti padėjo draugas nuvedęs juos į bažnyčios siūlomus užsiėmimus. Pora susituokė 2002 metais Aliaskoje, dalyvaujant šeimai ir artimiausiems draugams. Pora turi tris vaikus.

## Filmografija

## Nuorodos

* Chyler Leigh IMDb
* Chyler Leigh Twitter
* Chyler Leigh Instagram
Ieties galas

**Ieties galas** () – 2006 m. drama, sukurta pagal tikrą istoriją. Jame pasakojama apie Ekvadoro indėnus vaoranius ir misionierių nesėkmingą bandymą juos evangelizuoti (operaciją „Aucas“).

Nors filme vaizduojamas Ekvadoras, tikroji filmavimo vieta yra Panama, o dauguma indėnų aktorių yra emberai.

## Siužetas

Indėnai vaoraniai užpuolami kaimyninės genties. Minkajanio ir Dajumos tėvas miršta. Be prieglobsčio likę vaikai sutinka baltuosius, kurie pagrobia Dajumą.

Amerikiečių krikščionių misionierius Netas Saintas savo lėktuvėliu nuolat skraido virš džiunglių, tikėdamasis atrasi vaoranius. Vienos išvykos metu jam tai pavyksta. Vėliau jis reguliariai skraido virš jų kaimo, siunčia indėnams dovanas. Jis atranda lygų pakrantės ruožą (jį pavadino „Palmių paplūdimiu“), kuriame tikisi nusileisti. 1956 m. Netas ir dar 4 misionieriai nusileidžia Kurarajaus pakrantėje. Pradžioje vaoraniai atvykėlius sutinka draugiškai, Netas juos filmuoja. Indėnas Nanikivis net paskraidinamas lėktuvu. Tačiau vėliau moterys ima klausinėti apie baltųjų pagrobtą Dajumą. Nė vienas iš misionierių nesupranta vaoranių kalbos, todėl nežino, kas vyksta. Tačiau vėliau Nankivis, grįžęs pas savuosius, vedinas savų paskatų, pameluoja, kad baltieji juos užpuolė. Vienas iš genties narių Gikita, ne kartą susidūręs su baltųjų antpuoliais, ragina juos nužudyti. Vaoraniai užpuolė misionierius, savo ietimis nužudė, įmetė kūnus į vandenį, o lėktuvą sunaikino.

Nepaisant šio įvykio, Neto sesuo Reičel Saint kartu su Dajuma įkūrė misiją tarp vaoranių, nors Minkajanis tam nepritarė. Į misiją atvyko ir žuvusio misionieriaus sūnus Styvas Saintas.

Vėliau Styvas suauga, išvyksta į JAV. Tačiau po daug metų jis vėl grįžta į džiungles dalyvauti tetos Reičel laidotuvėse. Vaoraniai jį kalbina pasilikti misijoje. Minkajanis su Styvu pasiekia tą vietą, kur buvo nužudyti misionieriai, randa lėktuvo liekanas, nuotrauką. Tada Minkajanis prisipažįsta Styvui, nužudęs jo tėvą. Styvui kyla noras nužudyti indėną, bet jis jam atleidžia.

Filmo pabaigoje rodomi tikrasis Styvas ir Minkajanis, vaizduojami indėno įspūdžiai, kuriuos jis patyrė JAV.

## Vertinimas
        
Dalis krikščioniškų organizacijų sukritikavo filmą, kad jame praktiškai neskirta dėmesio Evangelijos žiniai, taip pat užkliuvo tai, kad pagrindinį vaidmenį atlikęs aktorius Chad Allen yra homoseksualus.

## Aktoriai

* Chad Allen – Nate Saint/Steve Saint/pasakotojas
* Louie Leonardo – Mincayani
* Jack Guzman – Kimo
* Christina Souza – Dayuma
* Chase Ellison – jaunas Steve Saint
* Sean McGowan – Jim Elliot
* Sara Kathryn Bakker – Rachel Saint
* Cara Stoner – Marj Saint
* Beth Bailey – Elisabeth Elliot
* Matt Lutz – Pete Fleming
* Gil Birmingham – Moipa
Eglė Staišiūnaitė

**Eglė Staišiūnaitė** (g. 1988 m. rugsėjo 30 d. Klaipėdoje) – Lietuvos lengvaatletė, kuri specializuojasi barjeriniame bėgime.

## Biografija
Baigė Minesotos universitetą. 

2012 m. Europos lengvosios atletikos čempionate pasiekė olimpinį normatyvą bei pateko į pusfinalį, kur galutinėje rikiuotėje liko 15-a. Tais pačiais metais pirmą kartą tapo Lietuvos čempione. Londono olimpinėse žaidynėse užėmė 34 vietą.

## Pasiekimai

## Nuorodos
*Eglė Staišiūnaitė IAAF svetainėje
Timišo apskritis

**Timišo apskritis** () – apskritis vakarų Rumunijoje, Banato regione. Tai 1-a pagal plotą ir 9-a pagal gyventojų skaičių šalies apskritis. Administracinis centras – Timišoara.

## Geografija

Didžioji dalis teritorijos plyti Panonijos lygumoje. Rytuose paviršius kyla į aukštumas, o pačiame pakraštyje siekia Pietų Karpatus (Pojana Ruskėjaus masyvą). Svarbiausios upės – Timišas ir Bega.

## Gyventojai

2011 m. tautinė sudėtis:
* rumunai – 83,4 %
* vengrai – 7,5 %
* romai – 2,4 %
* vokiečiai – 2,1 %
* serbai – 2 %
* ukrainiečiai – 1,1 %
* bulgarai – 0,8 %
* kiti – 0,7 %

## Administracinis suskirstymas

Apskritis suskirstyta į 2 savivaldybes, 8 miestelius ir 89 bendruomenes.

* Miestai (savivaldybės):
** Timišoara
** Lugožas

* Miesteliai:
** Sinnikolau Marė
** Žimbolija
** Rekašas
** Buziašas
** Fedžetas
** Deta
** Getaja
** Čakova


Image:CharlottenburgBanat2.jpg|Šarlotenburgo kaimas
Image:2007_castel_banloc.JPG|Banloko pilis
File:Mănăstire Sf. Gheorghe, sat Mănăstire, com. Birda, jud. Timiş, Romania.jpg|Šv. Jurgio vienuolynas
Gintarė Aleksandravičė

**Gintarė Aleksandravičė** (anksčiau **Gintarė Venčkauskaitė-Juškienė**, g. 1992 m. lapkričio 4 d. Klaipėdoje) – Lietuvos sportininkė, penkiakovininkė, olimpietė.

## Biografija
Pirmasis treneris Vidmantas Vaičaitis, vėliau Henrikas Eismontas, dabar treniruoja Paulius Aleksandravičius Gyvena Kaune. Mokėsi Lietuvos Sporto Universitete. Laisvalaikiu mėgsta: fotografuoti, leisti laiką gamtoje.

2020 m. vasaros olimpinėse žaidynėse Gintarė startavo moterų penkiakovės varžybose. Fechtavimo varžybose lietuvė laimėjo 12-ą susitikimų ir užėmė 34-ą vietą. Plaukime užfiksavo 2:18.37 rezultatą, kuris buvo 30-as tarp 36-ių dalyvių. Jojimo rungtyje Venčkauskaitė ir bendratautė Laura Asadauskaite buvo vienintelės penkiakovininkės įveikusios trasą be klaidų ir užėmė pirmąją vietą. Kombinuotoje rungtyje Venčkauskaitė buvo antra. Bendroje įskaitoje lietuvė užėmė 7-ą vietą.

## Pasiekimai

## Šaltiniai
Vaslujaus apskritis

**Vaslujaus apskritis** () – apskritis šiaurės rytų Rumunijoje, Moldavijos regione. Tai 27-a pagal plotą ir 22-a pagal gyventojų skaičių šalies apskritis. Administracinis centras – Vaslujus.

## Geografija

Visa teritorija yra Moldavijos plynaukštėje, kurią riboja Pruto ir Sireto upės bei kerta Birlado upė.

## Gyventojai

2011 m. tautinė sudėtis:
* rumunai – >98 %
* romai ir kt. – 
Image:Pâhna - în plan depărtat Drumul european E581, Dealul Lohanului si satul Târzii.jpg|Apskrities kraštovaizdis
Image:Mănăstirea de pe Movila lui Burcel4.jpg|Burdželio vienuolynas
File:Banca- Husi.jpg|Hušis
Vilčos apskritis

**Vilčos apskritis** () – apskritis vidurio Rumunijoje, Oltenijos ir Muntenijos regionuose. Tai 20-a pagal plotą ir 26-a pagal gyventojų skaičių šalies apskritis. Administracinis centras – Rimniku Vilča.

## Geografija

Šiaurinę dalį užima Pietų Karpatų masyvai (Fegerašo kalnai ir Lotru kalnai), atskirti Olto slėnio. Einant į pietus paviršius leidžiasi į aukštumas, dar toliau – į Valakijos žemumą. Svarbiausia upė – Oltas (su intakais Oltecu ir Lotru).

## Gyventojai

2011 m. tautinė sudėtis:
* rumunai – >98 %
* romai ir kt. – 
Image:Mănăstirea Cozia.jpg|Kozijos vienuolynas
Image:Peisaj.jpg|Apskrities kraštovaizdis
File:RO VL Vidra 14.jpg|Vidros tvenkinys

## Išnašos
Vrančos apskritis

**Vrančos apskritis** () – apskritis rytų Rumunijoje, Moldavijos regione (nedidelė dalis yra Muntenijoje). Tai 31-a pagal plotą ir 27-a pagal gyventojų skaičių šalies apskritis. Administracinis centras – Fokšanis.

## Geografija

Vakarinę dalį užima Rytų Karpatai ir jų priekalnės (Kurburės Karpatai), rytuose paviršius leidžiasi į Sireto slėnį. Svarbiausios upės yra Siretas ir jo intakas Putna.

Apskritis yra seismiškai aktyvioje srityje, 1977 m. čia įvyko stiprus žemės drebėjimas.

## Gyventojai

2011 m. tautinė sudėtis:
* rumunai – >98 %
* romai ir kt. – 
Image:Milcov5.jpg|Milkovo upė, skrianti Munteniją ir Moldaviją 
Image:Vita de vie2.jpg|Vynuogynai Fokšanio apylinkėse
File:Biserica “Sfântul Nicolae” din Angheleşti, comuna Rugineşti, judeţul Vrancea.jpg|Šv. Mykolo medinė bažnyčia Angeleštyje

## Išnašos
Mindaugas Sadauskas

**Mindaugas Sadauskas** (g. 1990 m. birželio 14 d. Panevėžyje) – Lietuvos plaukikas, olimpietis.

## Biografija
Studijuoja Pietų metodistų universitete (JAV). Sportuoja nuo 1997 m. Trenerė – Židrūnė Budrienė.

## Pasiekimai

## Šaltiniai